Diari Oficial de la Generalitat Valenciana


Sumari del DOGV 4245, del 09-05-2002 (2002/4521)

RESOLUCIÓ de 24 d'abril de 2002, de la Direcció General de Personal de la Conselleria de Cultura i Educació, per la qual s'adscriu amb caràcter definitiu a l'Institut d'Ensenyament Secundari número 18, d'Alacant, el professorat amb destinació definitiva a l'IES Cap de l'Horta, de la mateixa localitat, afectat pel seu desdoblament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/4521


Data del document
:   24-04-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * Alacant
    * ensenyament secundari
    * personal docent

RESOLUCIÓ de 24 d'abril de 2002, de la Direcció General de Personal de la Conselleria de Cultura i Educació, per la qual s'adscriu amb caràcter definitiu a l'Institut d'Ensenyament Secundari número 18, d'Alacant, el professorat amb destinació definitiva a l'IES Cap de l'Horta, de la mateixa localitat, afectat pel seu desdoblament. [2002/F4521]
  
L'Ordre de 24 d'abril de 2001, de la Conselleria de Cultura i Educació, per la qual es disposa el funcionament de l'Institut d'Ensenyament Secundari número 18 (50169409), d'Alacant, establix en l'apartat segon els llocs de treball que es desglossen de l'Institut d'Ensenyament Secundari Cap de l'Horta (17780566), de la mateixa localitat.
  
En conseqüència, resulta necessari procedir a la readscripció del professorat que presta servicis amb caràcter definitiu a l'Institut d'Ensenyament Secundari Cap de l'Horta.
  
La Direcció General de Personal, de conformitat amb el que s'establix en el Decret 557/1960, de 24 de març (BOE de 29 de març), en l'Ordre reglamentària de desenvolupament de 4 d'abril de 1970 (BOE de 8 de juny) i en la disposició final primera de l'Ordre de 24 d'abril de 2001, abans mencionada, disposa el següent:
  
Primer
  
Destinar definitivament a l'Institut d'Ensenyament Secundari número 18, d'Alacant, el professorat afectat pel desdoblament de l'IES Cap de l'Horta, de la mateixa localitat, en la forma que figura en l'annex a esta ordre.
  
Segon
  
L'adscripció del professorat a què es referix esta resolució no suposa modificació de la seua situació ni dels drets que els corresponga.
  
Tercer
  
La Direcció Territorial de Cultura i Educació d'Alacant realitzarà les diligències de cessament i presa de possessió en els centres corresponents del professorat afectat per esta ordre.
  
Quart
  
L'efectivitat de la present resolució s'entén referida a l'1 de setembre de 2001.
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, pot ser recorreguda potestativament en reposició davant la Direcció General de Personal en el termini d'un mes a comptar des de l'endemà de la seua publicació en el Diari Oficial de la Generalitat Valenciana, o bé plantejar directament recurs contenciós administratiu davant el Jutjat Contenciós Administratiu de València en el termini de dos mesos a comptar des de l'endemà de la seua publicació.